APSTIPRINĀTS

ar Ādažu novada domes

2017.gada 24.oktobra sēdes protokola Nr.20 § 3

**Ādažu novada jaunatnes politikas**

**rīcības virzieni un sagaidāmie rezultāti 2017. - 2022.gadam**

Viena no pašvaldības funkcijām ir **darba ar jaunatni (jaunieši no 13 – 25 gadu vecumam) plānošana un īstenošana.** Ādažu novada dome (turpmāk – dome), piedalās valsts jaunatnes politikas īstenošanā, pielāgojot to konkrētās pašvaldības jauniešu vajadzībām, analizējot problēmas un izaicinājumus, ar kuriem saskaras jaunieši, kā arī identificē darbības, lai uzlabotu jauniešu dzīves kvalitāti un padarītu domi pēc iespējas draudzīgāku jauniešiem.

Ādažu novads ir viena no straujāk augošajām teritorijām iedzīvotāju skaita ziņā Latvijā. Pēdējo 10 gadu laikā deklarēto iedzīvotāju skaits Ādažu novadā ir palielinājies par 26 %, sasniedzot 11576. , no tiem - 1417 jaunieši (12,5 % no kopējā iedzīvotāju skaita). Plānots, ka 2019.gadā Ādažu novadā dzīvos vismaz 1755 jaunieši, taču esošā infrastruktūra nespēs nodrošināt tiem saturīga brīvā laika pavadīšanu.

Veiksmīgi realizējot šajā dokumentā noteiktos uzdevumus, Ādažu novads kļūs jauniešiem draudzīga un pievilcīga vieta, lai attīstītu uzņēmējdarbību un lietderīgi pavadītu brīvo laiku, iesaistītos sabiedriskajos procesos, dibinātu ģimeni un izvēlētos to par savu dzīves vietu.

Investīcijas jaunatnes personības attīstībā pēc iespējas agrīnā vecumā, palielinās jauniešu potenciālu un konkurētspēju ilgtermiņā, tādejādi būtiski veicinot Ādažu novada ilgtspējīgas attīstības stratēģijā (2013-2037) noteikto mērķu sasniegšanu.

Šis dokuments izstrādāts, ņemot vērā iedzīvotāju aptaujas un Jauniešu foruma priekšlikumus, tas atbilst Ādažu novada ilgtspējīgas attīstības stratēģijas 2013-2037 stratēģiskajiem mērķiem SM 3: Iedzīvotāju izaugsme un SM 4: Ilgtspējīga attīstība, Ādažu novada Attīstības programmas 2016.-2022.gadam Rīcības plānā ietvertajiem uzdevumiem VTP 5: Apmierināts novada iedzīvotājs un VTP 9: Pieejama un kvalitatīva izglītība, kā arī Ādažu novada Izglītības stratēģijas 2016-2022 un Ādažu novada jauniešu centra izveides koncepcijas pamatnostādnēm.

|  |  |  |
| --- | --- | --- |
| 1. **INSTITUCIONĀLĀS SISTĒMAS IZVEIDE DARBAM AR JAUNATNI** | | |
| **Mērķis** | **Uzdevumi** | **Sasniedzamie rezultāti** |
| Veicināt domes darba ar jaunatni saskaņotu īstenošanu, sekmējot jauniešu iniciatīvas, līdzdalību lēmumu pieņemšanā un sabiedriskajā dzīvē. | * 1. Izveidot jaunatnes lietu konsultatīvo komisiju (turpmāk – JLKK), nodrošinot domes iestāžu un struktūrvienību sadarbību jauniešu atbalsta jautājumos. | Apstiprināts JLKK nolikums un sasauktas vismaz 3 JLKK sēdes gadā. Nodrošināta jaunatnes politikas īstenošanā iesaistīto pušu savstarpēja sadarbība. |
| 1.2. Domes Administrācijā izveidot Izglītības daļu un amata vietu “jaunatnes lietu speciālists”. | Izveidota amata vieta “jaunatnes lietu speciālists”.*.* |
| 1.3. Darba ar jaunatni īstenošanā pastāvīgi iesaistīt domes iestādes (Kultūras centrs, Sporta centrs, bibliotēka, u.c.). | Domes iestāžu rīkotajos pasākumos un aktivitātēs iesaistīti vismaz 15% jauniešu, veicinot jauniešu lojalitāti un ieinteresētu attieksmi pret novadā notiekošo. |
| 1.4. Izglītības darba un jaunatnes lietu speciālists, novērtējot esošo situāciju, iespējas un nepieciešamību, sniedz priekšlikumu domei izveidot Jauniešu centru, kā atbalsta vietu jauniešu iniciatīvu realizācijai un jauniešu brīvprātīgā darba koordinēšanai. | Izveidots Jauniešu centrs, apstiprināts tā nolikums un ikgadējais pasākumu plāns. |
| **2. JAUNIEŠU INFORMĒTĪBAS PALIELINĀŠANA** | | |
| Nodrošināt jauniešu informētību un viedokļu apmaiņu par viņiem svarīgiem jautājumiem. | 2.1. Izveidot un sociālajos tīklos pastāvīgi aktualizēt vietni Ādažu novada jauniešiem, ar iespēju uzdot jautājumus, izteikt priekšlikumus un saņemt atbildes par jauniešus interesējošiem jautājumiem. | Sociālajos tīklos izveidotas vietnes jauniešiem. |
| 2.2. Domes mājaslapā [www.adazi.lv](http://www.adazi.lv) izveidot sadaļu „Jauniešiem”. | Domes mājaslapā [www.adazi.lv](http://www.adazi.lv) izveidota sadaļa “Jauniešiem”, kurā publicē jauniešiem aktuālo informāciju (projekti, konkursi, notikumi, u.c.) |
| **3. JAUNIEŠU LĪDZDALĪBA SABIEDRĪBAS DZĪVĒ UN DALĪBA JAUNATNES ORGANIZĀCIJĀS UN JAUNIEŠU INICIATĪVAS GRUPĀS** | | |
| Sekmēt jauniešu iesaistīšanos jaunatnes organizācijās un brīvprātīgajā darbā. | 3.1. Izveidot atbalsta sistēmu jauniešu organizāciju un iniciatīvu grupu veidošanai un uzturēšanai. | Izveidota informatīvā un juridiskā atbalsta sistēma jauniešu organizācijām. Bāzes skaitlis -2. |
| 3.2. Organizēt jauniešu iniciatīvu projektu atbalsta konkursus.. | Ikgadējs jauniešu iniciatīvu projektu konkurss, atbalstītot vismaz 3 jauniešu iniciatīvas gadā. |
| 3.3. Veicināt brīvprātīgā darba pieejamību jauniešiem. | Brīvprātīgā darba devēju skaits gadā palielinās vismaz par 2. Bāzes skaitlis – 5. Brīvprātīgo darba veicēju skaits gadā palielinās vismaz par 10. Bāzes skaitlis 2017.gadā – 30 jaunieši. |
| **4. JAUNIEŠU NODARBINĀTĪBA** | | |
| Sekmēt jauniešu nodarbinātību | 4.1. Nodrošināt informatīvo atbalstu par Nodarbinātības valsts aģentūras (turpmāk – NVA) projektiem jauniešiem vasaras brīvlaikā, veicinot jauniešu iesaistīšanos nodarbinātības pasākumos un Latvijas Lauku konsultācijas un izglītības centra (turpmāk – LLKIC) un Rīgas reģiona biznesa inkubatoru projektos. | Domes mājaslapas [www.adazi.lv](http://www.adazi.lv) sadaļā “Jauniešiem” nodrošināta informācija par pieejamajām darba vietām NVA, LLIKC, u.c. portālos. |
| 4.2. Sadarbībā ar Ādažu uzņēmēju biedrību apzināt vakances jauniešu darbam, t.sk., vasaras brīvlaikā, izvietojot informāciju domes mājaslapas [www.adazi.lv](http://www.adazi.lv) sadaļā “Te ir darbs”. | Nodarbinātībā iesaistīti ne mazāk kā 40 jauniešu. |
| 4.3. Atbalstīt Ādažu novada studentus un profesionālo izglītības iestāžu audzēkņus. | Izveidota datu bāze par topošajiem jaunajiem speciālistiem, kam nepieciešama studentu prakse vai algots darbs, kā resurss darba devējiem novadā.  Izveidots mērķa stipendiju fonds Ādažu novada labākajiem studentiem. |
| **5. JAUNIEŠU BRĪVĀ LAIKA LIETDERĪGA IZMANTOŠANA** | | |
| Nodrošināt jauniešiem brīvā laika lietderīgas pavadīšanas iespējas, izmantojot esošo infrastruktūru, bet nākotnē – Jauniešu centra telpas | 5.1. Organizēt vasaras nometnes un radošās darbnīcas. | Vasaras nometņu un radošo darbnīcu aktivitātēs iesaistīti vismaz 20% skolas vecuma bērnu un jauniešu. Bāzes skaitlis – 158. |
| 5.2. Sadarbībā ar portālu [www.nometnes.gov.lv](http://www.nometnes.gov.lv) informēt jauniešus par nometnēm novada administratīvajā teritorijā. | Nodrošināts informatīvais atbalsts par nometnēm Ādažu novadā. |
| 5.3. Sadarbībā ar Ādažu Kultūras centru un domes Sporta daļu organizēt deju, sporta un kultūras aktivitātes jauniešu auditorijai. | Noorganizēti vismaz 2 pasākumi gadā, kuros piedalījušies visi interesenti. |
| **6. ATBALSTS JAUNIEŠIEM UN JAUNIEŠU SOCIĀLĀ AIZSARDZĪBA** | | |
| Sekmēt sociālās atstumtības riska grupu jauniešu integrāciju sabiedrībā. | 6.1. Motivēt jauniešus veselīgam dzīvesveidam. | Noorganizēti vismaz 2 veselīgu dzīvesveidu veicinoši pasākumi gadā. |
| 6.2. Organizēt atbalsta un pašizziņas grupu nodarbības jaunajām ģimenēm. | Noorganizētas vismaz 2 lekcijas-nodarbības jaunajām ģimenēm. |
| 6.3. Ieviest atlaides skolēniem un studentiem kultūras pasākumu apmeklēšanai. | Kultūras pasākumu apmeklētāju skaits pieaug par 5% |
| 6.4. Pilnveidot skolēnu apbalvošanas sistēmupar augstiem sasniegumiem mācībās un ārpusstundu darbā. | “Izcilnieku” nolikums papildināts ar nomināciju “Gada brīvprātīgais”.  Ieviesta tradīcija sumināt izcilo skolēnu vecākus. |
| **7. SABIEDRISKĀ KĀRTĪBA UN DROŠĪBA** | | |
| Nodrošināt sabiedrisko kārtību un drošību | 7.1. Izvērtēt riskus, kas ietekmē jauniešu sociālo drošību | Noorganizētas 2 lekcijas par antisociālas uzvedības sekām, jauniešu pienākumiem un tiesībām.  Noorganizēti 2 pasākumi par ceļu satiksmes noteikumu ievērošanu, sabiedrisko kārtību un drošību.  Sadarbībā ar Sociālo dienestu nodrošināts sociālais atbalsts problēmu jauniešiem. |